SZABÁLYZAT A CIVIL SZERVEZETEK TÁMOGATÁSÁRÓL


SZABÁLYZAT

a civil szervezetek önkormányzati támogatásáról

Fácánkert Község Önkormányzatának Képviselő-testülete elismeri azt a tevékenységet, amelyet a településen  működő civil szervezetek az önkormányzati feladatok megvalósításában vállalnak, ezért a civil szervezetek működéséhez támogatást nyújt. Az önkormányzati támogatás célja a civil társadalom erősítése, a civil szervezetek pártpolitikától mentes társadalmi szerepvállalásának segítése, az önkormányzat és a civil társadalom közötti partneri viszony és munkamegosztás előmozdítása.  
A kitűzött célok elérése és a civil társadalmi önszerveződés segítése érdekében Fácánkert Község  Önkormányzatának Képviselő-testülete az alábbi szabályzatot alkotja:

1.
A szabályzat célja

1.1. A szabályzat célja, hogy a településen tevékenykedő bejegyzett és nem bejegyzett civil szervezetek számára, azok helyi működéséhez és tevékenységéhez önkormányzat – pénzbeli és/vagy természetbeni - támogatást biztosítson.

2. 
A szabályzat hatálya

2.1. Azok a fácánkerti székhelyű társadalmi szervezetek, alapítványok, közalapítványok, egyesületek stb. - a pártok, politikai tömegmozgalmak, a munkaadói és munkavállalói érdekképviseleti szervezetek, valamint a biztosító egyesületek kivételével - tartoznak a szabályzat hatálya alá, amelyeket a bíróság nyilvántartásba vett, és az alapító okiratuknak/alapszabályuknak megfelelő tevékenységüket Fácánkertben ténylegesen folytatják, valamint a bírósági bejegyzéssel nem rendelkező, de a település érdekében itt tevékenykedő csoportok, klubok.

2.2. Nem támogatható a civil szervezet azon tevékenysége, amelynek támogatását törvény vagy más jogszabály tiltja.

3. 
A civil szervezetek támogatásának módja
3.1.  Az Önkormányzat az éves költségvetésében a civil szervezetek támogatására  forrást különít el.

3.2. A természetbeni támogatás módja az ingyenes vagy kedvezményes helyiséghasználat, illetve más, a működést segítő ingyenes, illetve kedvezményes szolgáltatás lehet.

4. 
Civil  szervezetek támogatási forrása
4.1.
Az Önkormányzat a költségvetésében az e szabályzatban meghatározott célok megvalósulása érdekében a civil szervezetek támogatására elkülönített forrást hoz létre, (Civil támogatási keret) felhasználásáról a képviselő-testület dönt a tárgyévi költségvetés tárgyalásakor. 
4.2.
A Civil Támogatási Keretből az alábbi célok támogathatók:

a) civil szervezetek közhasznú tevékenységének támogatása;

b) civil szervezeteket érintő évfordulók, fesztiválok támogatása;

c) hazai és határon túli rendezvényeken, fesztiválokon történő részvétel támogatása, európai integrációt elősegítő civil programok támogatása;

d) civil szférával kapcsolatos szolgáltató, tanácsadó, oktatási, fejlesztő, segítő tevékenységek támogatása;

e) civil szférát bemutató kiadványok, elektronikus és írott szakmai sajtó támogatása;

f) civil szervezetek pályázati önrészének támogatása;

g) civil szervezetek működésének támogatása;

h) egyéb, a költségvetési rendeletben meghatározott településfejlesztési célok érdekében végzett tevékenység támogatása,
i) a határon túli magyarsággal való kapcsolattartás támogatása,
j) civil hálózatépítő tevékenység, illetve abban (tevékenység szerinti szakmai szervezetekben, szövetségekben 
stb.) való részvétel támogatása. 

5.
5.1.
Támogatás e szabályzatban foglaltaknak megfelelően pályázati úton vagy – kivételes esetben - egyéni kérelemmel igényelhető. A pályázat kiírására minden év január 31-ig sor kerül. A maradványösszeg terhére a civil szervezetek  év közben támogatási kérelmet nyújthatnak be.
6.
Pénzügyi támogatás igénylése

6.1.
A támogatás elnyerésére kiírt pályázati felhívást a pályázat benyújtásának határideje előtt legalább 15 nappal kell közzé tenni Fácánkert Község hivatalos internetes honlapján, és a „Fácánkerti Kisbíró” című helyi újságban.

6.2.
A pályázati felhívásnak tartalmaznia kell a pályázat célját, a támogatás feltételeit, a támogatás felhasználásának és a beszámolás, elszámolás rendjének alapvető szabályait, a pályázati dokumentáció benyújtásának határidejét, helyét és módját, az elbírálás rendjét, határidejét és az eredményről történő értesítés módját.

6.3.
A pályázati dokumentációnak tartalmaznia kell (1. sz. melléklet):

a) a pályázó nevét, székhelyét, adószámát, bírósági nyilvántartásba vétel számát, valamint közhasznú jogállás esetén az erről szóló rendelkező végzés számát, a nyilatkozattételre jogosult személy megnevezését, 

b) a pályázó számlavezető pénzintézetének megnevezését és a pályázó számlaszámának megjelölését, ahová a támogatás összege átutalható, valamint nyilatkozatot arról, hogy a pályázó szervezetnek köztartozása (APEH, TB, stb) nincs.

c) az igényelt támogatás célját, a felhasználás módját és az igényelt összeget; 

d) a támogatás felhasználására vonatkozó költségszámítást, megjelölve a pályázati cél megvalósításához rendelkezésre álló saját és egyéb forrás összegét;

e) a pályázati cél megvalósításának kezdő és befejező időpontját;

f) a civil szervezet képviselője által tett nyilatkozatot, hogy más pályázaton ugyanarra a célra nem kapott támogatást, vagy kapott ugyan, de az nem elegendő a pályázati cél megvalósításához, ebben az esetben a forrásösszetételről is nyilatkozni kell;

g) írásbeli hozzájárulást a pályázatban foglalt közérdekű adatok kezeléséhez és Fácánkert község  hivatalos internetes honlapján való közzétételéhez;
h) nyilatkozatot a külön jogszabály szerinti összeférhetetlenségről

6.4. A pályázatot a felhívásban megjelölt határidőben és módon, az átvételt igazoltatva (ajánlott postai küldemény, személyes benyújtás stb.)  Fácánkert Község Önkormányzatának címezve kell benyújtani

6.5. Az önkormányzat a pályázókat egy esetben ötnapos határidő tűzésével felhívhatja a hiányosan beadott pályázat kiegészítésére.

7. 
7.1.
Két éven keresztül nem részesülhet támogatásban, illetve a – két éven belül - folyósított támogatás visszafizetésére kötelezhető az a civil szervezet, amely

a) az önkormányzathoz benyújtott pályázati dokumentációjában megtévesztő vagy valótlan adatot szolgáltatott;

b) az önkormányzati támogatást a vonatkozó támogatási szerződésben megjelölt céltól részben vagy egészben eltérően használta fel;

c) szerződésben vállalt kötelezettségét nem vagy nem határidőben teljesítette.

8. 
A támogatási szerződés

8.1. E szabályzat szerinti támogatásban részesített szervezettel az Önkormányzat támogatási szerződést köt.

8.2. A támogatási szerződésnek tartalmaznia kell (2. sz. melléklet):

a) a támogatás összegét;

b) a támogatás konkrét célját;

c) a támogatás folyósításának feltételeit és ütemezését;

d) a támogatás felhasználásának és elszámolásának határidejét, módját;

e) a kedvezményezett kötelezettségvállalását a hatályos jogszabályok előírásainak betartására;

f) a kedvezményezett nyilatkozatát arra vonatkozóan, hogy hozzájárul a támogatás rendeltetésszerű felhasználásának az önkormányzat képviselő-testületének hivatala, illetve az általa ezzel megbízott személyek és szervezetek általi ellenőrzéséhez;

g) a szerződésszegés eseteit és szankcióit. 

9. 
9.1. A támogatások folyósítására két részletben, az önkormányzat által meghatározott részletekben kerül sor, utólagos elszámolási kötelezettség mellett. 

9.2. A kedvezményezettek a támogatás felhasználásáról az Önkormányzattal kötött szerződés és a gazdálkodásukra vonatkozó előírások szerint kötelesek számot adni. 

9.3. A támogatott civil szervezet a szerződés teljesítéséről szakmai beszámolót és pénzügyi elszámolást köteles a szerződésben megjelölt határidőben és módon, az átvételt igazoltatva (ajánlott postai küldemény, személyes benyújtás stb.) Fácánkert Község Önkormányzatának címezve benyújtani.

9.4. Az előző évi elszámolások elfogadásáról a képviselő-testület a tárgyévre benyújtott pályázatok elbírálásakor dönt.

9.5. Az Önkormányzat által nyújtott támogatások kedvezményezettjeinek neve, valamint a támogatási összeg Fácánkert község hivatalos internetes honlapján, és a „Fácánkerti Kisbíró” című helyi újságban közzétételre kerül.

10. 

Záró rendelkezés

10.1.A szabályzat 2009. március  1. napján lép hatályba. 

Fácánkert, 2009. február .

Orbán Zsolt 
Dr. Varga Katalin 

polgármester
körjegyző

Záradék:
Jelen szabályzatot Fácánkert Község Önkormányzatának Képviselő-testülete……….. (……..) határozatával fogadta el.

1. sz. melléklet

PÁLYÁZATI ADATLAP

Szervezet adatai:

1. SZERVEZET NEVE:……………………………………………………………………………..
2. SZERVEZET CÍME:………………………………………………………………………………
3. KÉPVISELŐJÉNEK NEVE:……………………………………………………………………….
4. SZERVEZET ADÓSZÁMA:……………………………………………………………………….
5. SZERVEZET SZÁMLASZÁMA:…………………………………………………………………..
6. SZERVEZET JOGÁLLÁSA:………………………………………………………………………..
7. BÍRÓSÁGI BEJEGYZÉSRŐL SZÓLÓ VÉGZÉS SZÁMA:………………………………………..
8. NYILVÁNTARTOTT TAGOK SZÁMA:……………………………………………………………
Támogatási információk:

1. IGÉNYELT-E AZ ELŐZŐ ÉVBEN PÉNZÜGYI TÁMOGATÁST?


IGEN
NEM

A TÁMOGATÁS ÖSSZEGE:

2. A JELEN PÁLYÁZATBAN KÉRT TÁMOGATÁS ÖSSZEGE:…………………………………….
3. A KÉRT ÖSSZEG FELHASZNÁLÁSA (CÉL):
………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………
4. A TERVEZETT CÉL MEGVALÓSÍTÁSÁNAK EGYÉB FORRÁSAI:

(EGYÉB PÁLYÁZATI FORRÁS, TÁMOGATÁS, ÖNERŐ STB.)

……………………………………………………………………………………………………………………………………………………………………………………………………………………………………………………………………………………………………………………………………………………
5. A PÁLYÁZATI CÉL MEGVALÓSÍTÁSÁNAK KEZDŐ ÉS BEFEJEZŐ IDŐPONTJA:

Kezdő időpont:………………………………

Befejező időpont:……………………………

A PÁLYÁZATHOZ CSATOLANDÓ MELLÉKLETEK:

a) az előző támogatás felhasználásáról készített szakmai és pénzügyi beszámoló

b) az előző évi tevékenységről szóló tájékoztatás
c) a szervezet által megpályázott összeg felhasználásának tervezete, a várható költségek szerint részletezve;

d) a szervezet képviselője által tett nyilatkozat arról, hogy más pályázaton ugyanerre a célra nem kapott támogatást, vagy kapott ugyan, de az nem elegendő a pályázati cél megvalósításához, ebben az esetben a forrásösszetételről is nyilatkozni kell;
e) írásbeli hozzájárulás a pályázatban foglalt adatok (pályázó neve, igényelt támogatási cél és összeg) kezeléséhez és a Fácánkerti Kisbíróban, valamint Fácánkert község hivatalos internetes honlapján való közzétételéhez;

f) nyilatkozatot arról, hogy a pályázó szervezetnek köztartozása (APEH, TB, stb ) nincs.

g) nyilatkozat a külön jogszabály szerinti összeférhetetlenségről.
Kelt: Fácánkert,  …………………………….






…………………………………………………..







A szervezet képviselőjének aláírása

2. sz. melléklet

Ikt. sz.:     / 200….

TÁMOGATÁSI SZERZŐDÉS

mely létrejött egyrészről Fácánkert Község Önkormányzata (7136 Fácánkert, Árpád u. 12  képviseli: Orbán Zsolt  polgármester), továbbiakban, mint Támogató, 

másrészről ……………………………………………{szervezet neve} …………………………………………, {címe}; 
képviseli:………………………………………. {név}), mint Támogatott között a ……………………………………………………………………………………………………{cél általános megjelölése}…………..{év} évi támogatásáról.

1. A Támogató Fácánkert Község Önkormányzata Képviselő-testületének……./……(……..) sz. határozata alapján a ……………………………………………………………………………………………………..{cél konkrét megjelölése a pályázatra történő hivatkozással} támogatása céljából Támogatott részére ………….- Ft, azaz ………………………………. forint, célzott támogatást nyújt a 200….. évben.
2. A Támogató a támogatást legkésőbb………………………… (dátum}a Támogatott bankszámlájára: ……………………………………………… átutalja, / készpénzben kifizeti (megfelelő rész aláhúzandó)

3. A Támogatott a támogatás felhasználásáról írásos szakmai és – a számlamásolatok csatolásával - pénzügyi beszámolót készít, melyet Fácánkert Község Önkormányzatának  címezve Sióagárd-Fácánkert Községek Körjegyzősége Fácánkerti Irodájához legkésőbb …………….{dátum}-ig benyújt. Az eredeti számlákon fel kell tüntetni jelen támogatási szerződés számát, illetve „A számla összegéből …… forint kizárólag a …….. sz. pályázat elszámolásához került felhasználásra.” feliratot. A támogatási összeg kizárólag az 1. pontban felsorolt tevékenységekkel kapcsolatban felmerülő költségek fedezetéül használható fel.

4. A beszámolót a képviselő-testület tárgyalja és fogadja el, ezt megelőzően a hivatal szükség esetén hiánypótlásra szólítja fel a Támogatottat, amely köteles azt 5 napon belül a 3. pont szerint benyújtani. Ez esetben a beszámolóról képviselő-testület a soron következő ülésén dönt.

5. Amennyiben a beszámoló a megállapodásban szereplő határidőig nem érkezik meg, illetve azt a képviselő-testület a hiánypótlást követően sem fogadja el, a Támogatott köteles a támogatás teljes összegét legkésőbb ………….{dátum}-ig az önkormányzat számlájára visszautalni. Ebben az esetben a szervezet a következő két évben nem részesülhet önkormányzati támogatásban. 

6. A Támogatott hozzájárul a támogatás rendeltetésszerű felhasználásának a Sióagárd-Fácánkert Községek Körjegyzősége által ellenőrzéssel megbízott személyek és szervezetek általi ellenőrzéséhez.

7. A támogatás felhasználására vonatkozó egyéb rendelkezéseket a civil szervezetek önkormányzati támogatásáról szóló ……./ 2009. ( ……..) sz. képviselő-testületi határozattal elfogadott szabályzat, valamint a Ptk. vonatkozó rendelkezései tartalmazzák.

Fácánkert, ……………………..

……………………………………..



……………………………………


    Támogató






    Támogatott


Nyilatkozat
Alulírott ………………………………………….. (név)................................................(lakcím) mint a ……………………………………………………………………..(szervezet neve, címe) képviselője az alábbi nyilatkozatot teszem:

1.) Jelen kiírás keretében beadott pályázatban szereplő célra szervezetünk nem kapott támogatást/ kapott támogatást, de az nem elegendő a pályázati cél megvalósításához, s a forrásösszetételről  nyilatkozom (megfelelő rész aláhúzandó):

………………………………………………………………………………………………………………………………………………………………………………………………………………………………………………………………………………………………………………………………………………
h) Hozzájárulok a jelen pályázatban foglalt adatok (pályázó neve, igényelt támogatási cél és összeg) kezeléséhez és a Fácánkerti Kisbíróban, valamint Fácánkert község hivatalos internetes honlapján való közzétételéhez;

i) Nyilatkozom, hogy szervezetünknek  köztartozása (APEH, TB, stb ) nincs.

Kelt:……………………………………..









……………………………………………..











pályázó aláírása

NYILATKOZAT

a közpénzekből nyújtott támogatások átláthatóságáról szóló 2007. évi CLXXXI. törvény  szerinti összeférhetetlenség, illetve érintettség fennállásáról, vagy hiányáról
A Pályázó neve:

Természetes személy lakcíme:

Születési helye, ideje: 

Gazdasági társaság esetén székhelye:

Cégjegyzékszáma:

Adószáma:

Képviselőjének neve:

Egyéb szervezet esetén székhelye:

Képviselőjének neve:

Nyilvántartásba vételi okirat száma:

Nyilvántartásba vevő szerv megnevezése:
Kijelentem, hogy személyemmel, illetve a pályázóként megjelölt szervezettel szemben a közpénzekből nyújtott támogatások átláthatóságáról szóló 2007. évi CLXXXI. törvény (Knyt.)
– 6. § (1) bekezdése szerinti összeférhetetlenség

 
1. nem áll fenn vagy 

2. fennáll az …pont alapján
– 8. § (1) bekezdése szerinti érintettség

 
1. nem áll fenn vagy 

2. fennáll az …pont alapján

Az összeférhetetlenség vagy az érintettség alapjául szolgáló körülmény leírása: 

………………………………………………………………………………………………………………………………………………………………………………………………………………………………………………………………………………………………………

Kijelentem, hogy az összeférhetetlenség megszüntetésére az alábbiak szerint intézkedtem:

………………………………………………………………………………………………………………………………………………………………………………………………………………………………………………………………………………………………………

Kijelentem, hogy az érintettség közzétételét külön űrlap csatolásával kezdeményeztem.
Kelt:

Aláírás/Cégszerű aláírás
KÖZZÉTÉTELI  KÉRELEM

a közpénzekből nyújtott támogatások átláthatóságáról szóló 2007. évi CLXXXI. törvény  8. § (1) bekezdés szerinti érintettségéről

A Pályázó neve:

Természetes személy lakcíme:

Születési helye, ideje: 

Gazdasági társaság esetén székhelye:

Cégjegyzékszáma:

Adószáma:

Képviselőjének neve:

Egyéb szervezet esetén székhelye:

Képviselőjének neve:

Nyilvántartásba vételi okirat száma:

Nyilvántartásba vevő szerv megnevezése:

___________________________________________________________________________
Kijelentem, hogy a közpénzekből nyújtott támogatások átláthatóságáról szóló 2007. évi CLXXXI. törvény 8. § (1) bekezdés szerinti érintettség személyemmel, illetve a pályázóként megjelölt szervezettel szemben fennáll, mert 

a) A pályázati eljárásban döntés-előkészítőként közreműködő vagy döntéshozó szervnél munkavégzésre irányuló jogviszonyban állok, de a törvény értelmében nem minősülök döntés-előkészítőnek vagy döntéshozónak. (Kizárólag természetes személy pályázó esetén!). 

Indoklás: 

Munkavégzésre irányuló jogviszonyban állok az alábbi szervezettel (a szervezet neve, székhelye beírandó): ……………………...……………………...……….……………………………………………………………………………………………………………………………..……………….… …………………………………………………..
b) Nem kizárt közjogi tisztségviselő vagyok (Kizárólag természetes személy pályázó esetén!)

Indoklás: 

Az alábbiakban felsorolt tisztségek valamelyikével rendelkezem (a kívánt rész aláhúzandó):

köztársasági elnök, Országgyűlés által választott vagy a köztársasági elnök által kinevezett tisztségviselő, országgyűlési és az európai parlamenti képviselő, polgármester, alpolgármester, főpolgármester, főpolgármester-helyettes, helyi önkormányzati képviselő, helyi önkormányzat képviselő-testülete bizottságának tagja, központi államigazgatási szerv - a Knyt. 2. § (1) bekezdés d) pont alá nem tartozó - vezetője és helyettesei, regionális fejlesztési tanács tagja

c) Az a)-b) pont alá tartozó személy közeli hozzátartozója vagyok (Kizárólag természetes személy pályázó esetén!)

Indoklás: 

- Közeli hozzátartozóm pályázati eljárásban döntés előkészítőként közreműködő, vagy döntéshozó szervnél munkavégzésre irányuló jogviszonyban áll, de a törvény értelmében nem minősül döntés-előkészítőnek vagy döntéshozónak. 

- Közeli hozzátartozóm nem kizárt közjogi tisztségviselő. 

(A kívánt rész aláhúzandó!)

A közeli hozzátartozói kapcsolat megjelölése (a kívánt rész aláhúzandó):

 házastárs, egyeneságbeli rokon, örökbefogadott, mostoha- és neveltgyermek, örökbefogadó-, mostoha- és nevelőszülő, testvér

d) A pályázóként megjelölt szervezet olyan gazdasági társaság, amely az a)-c) pontban megjelölt személy tulajdonában áll (Kizárólag gazdasági társaság pályázó esetén!).

Indoklás:

Az érintett tulajdonos. Szervezet megnevezése, amellyel munkavégzésre irányuló jogviszonyban áll (a szervezet neve, székhelye beírandó):

………………………………………………………………………………………………...……………………………………………………………………………………………………………………………...…………………………
Közjogi tisztségének megjelölése (a tisztség beírandó):

 ……………………………………………………………………………...…………………......................................
A közeli hozzátartozói kapcsolat megjelölése (a kívánt rész aláhúzandó):

házastárs, egyeneságbeli rokon, örökbefogadott, mostoha- és neveltgyermek, örökbefogadó-, mostoha- és nevelőszülő, testvér

e) A pályázóként megjelölt gazdasági társaság, alapítvány, társadalmi szervezet, egyház, vagy szakszervezet tekintetében az érintettség fennáll, mert 

· vezető tisztségviselője

· az alapítvány kezelő szervének, szervezetének tagja, tisztségviselője,

· vagy társadalmi szervezet ügyintéző, vagy képviseleti szervének tagja  

a pályázati eljárásban döntés előkészítőként közreműködő szervnél, vagy döntést hozó szervnél munkavégzésre irányuló jogviszonyban álló személy, nem kizárt közjogi tisztségviselő, vagy e személyek közeli hozzátartozója 

Indokolás:

Az érintettséget megalapozó személy társaságban betöltött pozíciója (a pozíció beírandó):

 ……………………………………………………………………………….…………………………………………
A szervezet megnevezése, amellyel munkavégzésre irányuló jogviszonyban áll (a szervezet neve, székhelye beírandó):.……………………………………………………………………………………………………………………….
Közjogi tisztség megjelölése (a kívánt rész aláhúzandó): 

köztársasági elnök, Országgyűlés által választott vagy a köztársasági elnök által kinevezett tisztségviselő, országgyűlési és az európai parlamenti képviselő, polgármester, alpolgármester, főpolgármester, főpolgármester-helyettes, helyi önkormányzati képviselő, helyi önkormányzat képviselő-testülete bizottságának tagja, központi államigazgatási szerv - a 2. § (1) bekezdés d) pont alá nem tartozó - vezetője és helyettesei, regionális fejlesztési tanács tagja
A közeli hozzátartozói kapcsolat megjelölése (a kívánt rész aláhúzandó):

házastárs, egyeneságbeli rokon, örökbefogadott, mostoha- és neveltgyermek, örökbefogadó-, mostoha- és nevelőszülő, testvér

Kijelentem, hogy a fenti nyilatkozat kitöltésével eleget tettem a közpénzekből nyújtott támogatások átláthatóságáról szóló 2007. évi CLXXXI. törvény rendelkezéseinek az érintettségemet illetően. A nyilatkozatban szereplő adatok a valóságnak mindenben megfelelnek.

Kelt:

Aláírás/Cégszerű aláírás

